Ջեյն Ռասել

Ջեյն Ռասել (անգլ.՝ Jane Russell), ի ծնե Էռնեստին Ջեյն Ջերալդին Ռասել (անգլ.՝ Ernestine Jane Geraldine Russell,հունիսի 21, 1921(1921-06-21)[…], Բեմիջի, Մինեսոտա, ԱՄՆ - փետրվարի 28, 2011(2011-02-28)[…], Santa Maria, Սանտա Բարբարա շրջան, Կալիֆոռնիա, ԱՄՆ), ամերիկյան դերասանուհի, 1940-ական թվականների վերջի և 1950-ական թվականների սկզբի սեքս-խորհրդանիշ։


== Կենսագրություն ==
Ջեյն Ռասելը ծնվել է Բեմիջի քաղաքում (Մինեսոտա)։ ԱՄՆ-ի բանակի լեյտենանտ Ռոյ Ուիլյամի և նախկին դերասանուհի Ջերալդին Ջեկոբիի հինգ երեխաներից ավագն է։ Հոր հրաժարականից հետո ընտանիքը տեղափոխվել է Կալիֆոռնիա, որտեղ հաստատվել են Բերբանկ քաղաքում։ Պատանեկության տարիներին, մոր պնդմամբ նա դաշնամուրի դասերի էր հաճախում և մասնակցում դպրոցի թատերական խմբակին։
Դպրոցն ավարտելուց հետո Ռասելը երազում էր դիզայներ դառնալ, սակայն հոր անսպասելի մահը` 1936 թվականին, փոխել է նրա պլանները և նա սկսել է աշխատել որպես գործավարուհի։ Սակայն Ջերալդինը իր աղջկան տեսնում էր դերասանուհու մասնագիտության մեջ, և նա պնդել է, որ դուստրը շարունակի և կատարելագործի իր դերասանական ընդունակությունները։ Այդ ժամանակ Ջեյն Ռասելը ռեժիսոր Մաքս Ռեյնահարթի մոտ գրանցվել է դերասանական կուրսերի, ինչպես նաև սովորել է Մարիյա Ուսպենսկայայի դրամատիկական դպրոցում, որից հետո 1940 թվականին յոթնամյա պայմանագիր է կնքել միլիոնատեր Հաուըրտ Հիվզի հետ։
Հիվզը հավատում էր, որ Ռասելը կարող է լուրջ մրցակից հանդիսանալ այդ ժամանակվա ճանաչված սեքս խորհրդանիշներ` Ռիտա Հեյուորթի և Լանա Թըրների համար։

1985 թվականին դերասանուհին իր ինքնակենսագրության մեշ նշել է, որ երազել է ավելի նուրբ դերերի մասին։ Նրա ամենահիշված գործերից մեկը` «Ջենտլմենները նախընտրում են շիկահերներին» (1953) կատակերգությունն է, որտեղ նա ստիպված էր բախվել հաջորդ սերնդի սեքս խորհրդանիշ` Մերլին Մոնրոյին։
1970-ական թվականներին կինոյից հեռանալուց հետո, Ջեյն Ռասելը դերասանական կարիերան շարունակել է թատրոնում, ինչպես նաև սկսել է մասնակցել երեխաների որդեգրման գործընթացը պարզեցնող ֆոնդին, քանի որ ինքն էլ է այդ բնագավառում հանդիպել դժվարությունների։


== Անձնական կյանք ==
Դերասանուհին ամուսնացել է երեք անգամ։ Իր առաջին ամուսնու` ամերիկյան ֆուտբոլի խաղացող Բոբ Ուոտերֆիլդի հետ 25 տարվա ամուսնության ընթացքում երեք երեխա են որդեգրել. երկու տղա և աղջիկ։ Դերասանուհին չէր կարողանում երեխա ունենալ։
Ռասելը բազմաթիվ դժվարությունների է հանդիպել որդեգրման ընթացքում, և 1955 թվականին հիմնադրել է բարեգործական կազմակերպություն, որը օգնում է մարդկանց նման իրավիճակներում։ Իր երկրորդ ամուսնու` Ռոջեր Բարեթի հետ ընդամենը մեկ տարի է ապրել, վերջինիս անսպասելի մահվան պատճառով 1968 թվականին։ Նրա երրորդ ամուսինը` Ջոն Քելվին Պիպլսը մահացել է 1999 թվականին, սրտային անբավարարվածությունից. նրանց համատեղ կյանքը տևել է 25 տարի։

Ջեյն Ռասելը մահացել է 2011 թվականի փետրվարի 28-ին Սանտա Մարիայում, 89 տարեկանում, շնչառական անբավարարությունից:


== Ֆիլմագրություն ==
Օրենքից դուրս / The Outlaw (1943)
Երիտասարդ այրի / Young Widow (1946)
Դալկադեմը/ The Paleface (1948)
Նրա երազանքների կինը / His Kind of Woman (1951)
Կրկնակի պայթուցիկ/ Double Dynamite (1951)
Պատմություն Լաս Վեգասում/ The Las Vegas Story (1952)
Մակաո (ֆիլմ, 1952)/ Macao (1952)
Դալկադեմի որդին / Son of Paleface (1952)
Montana Belle (1952)
Ճանապարհ դեպի Բալի / Road to Bali (1952) (Cameo)
Ջենտլմենները նախընտրում են շիկահերներին / Gentlemen Prefer Blondes (1953)
The French Line (1954)
Ջրի տակ / Underwater! (1955)
Foxfire (1955)
Բարձրահասակ տղամարդիկ / The Tall Men (1955)
Ջենտլմենները ամուսնանում են թխահերների հետ/ Gentlemen Marry Brunettes (1955)
Տաք արյուն / Hot Blood (1956)
The Revolt of Mamie Stover (1956)
The Fuzzy Pink Nightgown (1957)
Ճակատագիր — որսորդ/ Fate Is the Hunter (1964)
Ջոնի Ռիտո/ Johnny Reno (1966)
Ուեկո/ Waco (1966)
Ծնված խռովություններ/ The Born Losers (1967)
Սաթից մռայլ / Darker Than Amber (1970)
Հոլիվուդը կրակի մեջ է / Hollywood on Fire (2007) (документальный)


== Մշակույթում ==
Ամերիկացի նկարիչ Նորման Ռոքուելի «Աղջիկը հայելու դիմաց» նկարում, երիտասարդ Մերի Ուելենը պատկերված է ձեռքում ամսագիր` Ջեյն Ռասելի լուսանկարով ։


== Ծանոթագրություններ ==


== Արտաքին հղումներ ==
Ջեյն Ռասելը Internet Movie Database կայքում